Șumudică știe ce jucător nu trebuie să lipsească din primul 11 la EURO: ”N-am văzut în viața mea”
România s-a calificat la un nou Campionat European, după opt ani de așteptare.
Echipa națională a României debutează la EURO pe 17 iunie în duelul cu Ucraina.
Marius Șumudică susține că Florin Niță nu trebuie să lipsească din primul 11.
”Niță e numărul 1 de departe. E al doilea după Muslera în Turcia. Nu există, cu tot respectul pentru Horațiu Moldovan, dar săracul nu apară. În momentul în care nu aperi, nu mai ai.. Din punctul meu de vedere e numărul 1 (n.r. Florin Niță).
N-ai voie, apără meci de meci, are în față numai atacanți de valoare cu care se va întâlni probabil la EURO. Mi-a scos niște mingi pe la Galatasaray, am pierdut în minutul 90 la ei acasă, cu 50.000 de oameni. La Fener ne-a bătut în minutul 85, n-am văzut în viața mea.
Un caracter cum n-am întâlnit în viața mea. Îl iubea tot clubul, tot orașul. Să ajungi să strige un stadion întreg numele unui portar, enorm“, a spus Marius Șumudică, potrivit Fanatik.